open-index/open-wikipedia-markdown huggingface dataset:
Έντι Κάλβο

Ο **Έντι Κάλβο** (*Eddie Baza Calvo*, γεννήθηκε στις 29 Αυγούστου 1961) είναι πολιτικός του Γκουάμ, γερουσιαστής και μέλος του Ρεπουμπλικανικού Κόμματος. Εξελέγη Κυβερνήτης του Γκουάμ το 2010 κερδίζοντας στις εκλογές τον Δημοκρατικό Καρλ Γκουτιέρες Ο Κάλβο επέλεξε ως Αντικυβερνήτη τον Ρέι Τενόριοκαι ανέλαβε καθήκοντα στις 3 Ιανουαρίου 2011. Επανεξελέγη κυβερνήτης στις εκλογές του Νοεμβρίου του 2014.

## Βιογραφία
### Πρώτα χρόνια
Γεννήθηκε στο Ταμάνινγκ του Γκουάμ.  Γιος του επίσης Κυβερνήτη Πολ Μακ Ντόναλντ Κάλβο και της Ρόζα Ερέρο Μπάζα οι παππούδες του από την πλευρά του πατέρα του ήταν βουλευτές και ο παππούς του από την μητέρα του ήταν ανώτατος στρατιωτικός των ΗΠΑ.

Ο Κάλβο αρχικά παρακολούθησε μαθήματα σε σχολείο του νησιού του και εν συνεχεία εγκαταστάθηκε στην Καλιφόρνια. Φοίτησε στο Λύκειο του Αγίου Φραγκίσκου και αποφοίτησε το 1979. Απέκτησε τίτλο μπάτσελορ στην διοίκηση επιχειρήσεων από το Πανεπιστήμιο Νοτρ Νταμ ντε Ναμούρ, στο Μπέλμοντ της Καλιφόρνια.

Είναι παντρεμένος με την Κριστίν Λουχάν και έχουν 6 παιδιά.

### Καριέρα
Εργάστηκε στον ιδιωτικό τομέα προτού αρχίσει να ασχολείται με την πολιτική, στα τέλη της δεκαετίας του 1990. Εξελέγη γερουσιαστής για πρώτη φορά το 1998, αναλαμβάνοντας καθήκοντα το 1999. Έκτοτε εξελέγη πέντε συνεχείς φορές με μοναδική εξαίρεση την ήττα του στις προκριματικές εκλογές για Αντικυβερνήτη το 2002. Στη διάρκεια της θητείας του διετέλεσε  αντιπρόεδρος και υπηρεσιακός πρόεδρος της Βουλής. Από το 2009 ως το 2011 ήταν επικεφαλής της μειοψηφίας στην Βουλή.
Το 2002 ήταν υποψήφιος για το αξίωμα του Αντικυβερνήτη του Γκουάμ, με εταίρο του τον Ρεπουμπλικανό υποψήφιο για Κυβερνήτη,  Τόνι Ανπίνγκο. Ωστόσο, στις προκριματικές εκλογές των Ρεπουμπλικάνων επικράτησε ο Φελίξ Καμάτσο, ο οποίος και εξελέγη έπειτα Κυβερνήτης στις εκλογές του 2002.

### Κυβερνήτης
Στις 30 Απριλίου 2010 ο Κάλβο ανακοίνωσε ότι θα αποχωρούσε από την Βουλή στο τέλος της θητείας του.Παράλληλα, γνωστοποίησε ότι θα ήταν υποψήφιος για τις εκλογές για Κυβερνήτη του 2010, με εταίρο τον Ρέι Τενόριο. 
Το δίδυμο Κάλβο-Τενόριο κέρδισαν τις προκριματικές εκλογές των Ρεπουμπλικανών στις 4 Σεπτεμβρίου 2010 και στις εκλογές αντιμετώπισαν τον πρώην Κυβερνήτη Καρλ Γκουτιέρες με τον εταίρο του Φρανκ Άγκουον. 

Ο Ρεπουμπλικανός Κάλβο εξελέγη με ποσοστό 50,7% των ψήφων έναντι 49,3% για τον Καρλ Γκουτιέρες από το Δημοκρατικό Κόμμα. Έπειτα από την επαναληπτική καταμέτρηση των ψήφων, στις 6 Νοεμβρίου 2010, νικητής των εκλογών ανακηρύχθηκε ο Κάλβο, με διαφορά 487 ψήφων από τον αντίπαλό του. Ειδικότερα, ο Κάλβο έλαβε  20.066 ψήφους και ο Γκουτιέρες 19.579.

Ο Κάλβο κέρδισε τις εκλογές στις 4 Νοεμβρίου 2014 και επανεκλέχθηκε κυβερνήτης, με ποσοστό 63,69% έναντι 35,97% για τον Καρλ Γκουτιέρες.

## Παραπομπές


## Εξωτερικοί σύνδεσμοι

*Calvo Tenorio *ιστότοπος της προεκλογικής του εκστρατείας*

Κατηγορία:Γκουάμ
Νικηφόρος Μελισσηνός (λόγιος)

Ο **Νικηφόρος Μελισσηνός** ο **Κομνηνός** ήταν Έλληνας λόγιος του 17ου αιώνα.
## Βιογραφικά στοιχεία
Σπούδασε στο Φροντιστήριο στη Ρώμη, όπου και δίδαξε Ελληνικά. Χειροτονήθηκε ενωτικός ιερέας (στο διάστημα 1607-1610), υπηρέτησε σαν εφημέριος και δάσκαλος στη Νεάπολη Ιταλίας, πήγε στη Ζάκυνθο για ιεραποστολή και έφτασε στην Κωνσταντινούπολη. Κατάφερε να χειροτονηθεί Μητροπολίτης Παροναξίας απ τον Οικουμενικό Πατριάρχη Τιμόθεο Β΄. Πήγε στην Έδρα του, έφτιαξε επισκοπικό μέγαρο και άρχισε έντονη φιλοκαθολική προπαγάνδα. Αναγκάστηκε να φυγαδευτεί νύχτα, διότι ο οργισμένος λαός εξεγέρθηκε απ τον έντονο φιλοκαθολικισμό του και θα τον σκότωνε. Επέστρεψε στη Ρώμη, παρέμεινε για λίγο, και μετά πήγε στη Γαλλία. Εκεί η Μαρία των Μεδίκων του ζήτησε να κάνει κήρυγμα στην εκκλησία και αφού τον άκουσε, εξέφρασε τον θαυμασμό της για την ευγλωττία του Έλληνα ιεροκήρυκα. Το 1623, ο Πάπας Γρηγόριος ΙΕ΄του επιτρέπει να περάσει απ το βυζαντινό (ελληνικό) στο λατινικό τυπικό. Στις 28 Ιανουαρίου 1628 εκλέχτηκε επίσκοπος (αρχιεπίσκοπος) Κρότωνος του Βασιλείου της Νεάπολης. Παρέμεινε και διοίκησε την επισκοπή αυτή μέχρι τον θάνατό του το 1635.

## Παραπομπές


## Πηγές
* 

Κατηγορία:Έλληνες λόγιοι του 17ου αιώνα
Νικηφορος
Ετερογενής αντίδραση

Στη Χημεία γενικά ως **ετερογενής αντίδραση** χαρακτηρίζεται οποιαδήποτε χημική αντίδραση όπου τα αντιδρώντα σώματα αποτελούν συστατικά ετερογενή. Δηλαδή τα αντιδρώντα σώματα είναι διαφορετικής μορφής της ύλης ή διαφορετικής φάσης της ύλης, όπως π.χ. μεταξύ στερεών και αερίων, ή στερεών και υγρών, ή και μεταξύ δύο υγρών όχι όμως αναμίξιμων, ή αντιδρώντων σωμάτων σε μια διεπιφάνεια (π.χ. επιφάνεια ενός καταλύτη).

Αξιοσημείωτα παραδείγματα ετερογενών αντιδράσεων είναι όλες οι ηλεκτροχημικές που πραγματοποιούνται σε γαλβανικά στοιχεία, οι αντιδράσεις μετάλλων με οξέα όπως και οι παρατηρούμενες στις διάφορες διαβρώσεις. Οι ετερογενείς αντιδράσεις αποκτούν ιδιαίτερη σημασία όταν επιχειρούνται αυτές για επίσπευση άλλων όπως συμβαίνει π.χ. σε αντιδράσεις αερίων ή υγρών με  παρουσία στερεών.

Σημειώνεται πάντως ότι οι ετερογενείς αντιδράσεις αν κα παρουσιάζουν πρακτικά ιδιαίτερο ενδιαφέρον εντούτοις δεν είναι πάντα εύκολα κατανοητές όπως των χημικών αντιδράσεων σωμάτων ίδιας μορφής, των  καλουμένων και σε αντιδιαστολή **ομογενών αντιδράσεων**.

## Δείτε επίσης
*Κατάσταση της ύλης

Κατηγορία:Χημικές αντιδράσεις
Ανώτατο Συμβούλιο Επιλογής Προσωπικού

Το **Ανώτατο Συμβούλιο Επιλογής Προσωπικού** (ΑΣΕΠ) είναι ελληνική ανεξάρτητη αρχή που διασφαλίζει την ορθότητα των προσλήψεων τακτικού και εποχικού προσωπικού στον ευρύτερο δημόσιο τομέα.   

Ιδρύθηκε το 1994 με το νόμο 2190/1994 επί υπουργίας Αναστάσιου Πεπονή (γνωστός και ως "νόμος Πεπονή"). Δεν εποπτεύεται από την Ελληνική Κυβέρνηση, αλλά από τη Βουλή των Ελλήνων, ενώ υπόκειται και σε δικαστικό έλεγχο. Η ανεξαρτησία του ενισχύθηκε με την αναθεώρηση του Συντάγματος το 2001. Διαθέτει διοικητική αυτοτέλεια και δικό του προϋπολογισμό.

Αποτελείται από δύο ολομέλειες (μία ελάσσων) και από τέσσερα ελάσσονα τμήματα. Το απαρτίζουν τριάντα πέντε μέλη. Η επιλογή πραγματοποιείται από τη Διάσκεψη των Προέδρων της Βουλής.

Όταν οι διαγωνισμοί για θέσεις στο Δημόσιο προκηρύσσονται και οργανώνονται από το ίδιο το ΑΣΕΠ, τα εργαλεία που διαθέτει για την επιλογή του προσωπικού είναι: γραπτός διαγωνισμός, αξιολόγηση συγκεκριμένων κριτηρίων (μοριοδότηση), συμπληρωματική πρακτική διαδικασία, ειδικές εξετάσεις ή/και συνέντευξη. Διαφορετικές διαδικασίες ακολουθούνται για το ειδικό επιστημονικό προσωπικό και για τους εκπαιδευτικούς. Από το 2019 εφαρμόζεται νέο σύστημα προσλήψεων εκπαιδευτικών.

Οι διαγωνισμοί για επιλογή προσωπικού στον ευρύτερο δημόσιο τομέα (κυρίως ΝΠΙΔ και ΟΤΑ) προκηρύσσονται και εκτελούνται από τους επιμέρους φορείς, με βάση τον ίδιο νόμο 2190/1994. Η όλη διαδικασία εποπτεύεται από το ΑΣΕΠ, το οποίο και αξιολογεί τυχόν ενστάσεις.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Δημόσιες υπηρεσίες της Ελλάδας
Κατηγορία:Συνταγματικό Δίκαιο
Κοτσιαμάνια Τετραλόφου

Τα **Κοτσιαμάνια** είναι αρχαίο ποντιακό έθιμο, που μετέφεραν οι Πόντιοι στην Ελλάδα, μετά τη Μικρασιατική καταστροφή. Πρόκειται για παραλλαγή του εθίμου Μωμοέρια.

Το δρώμενο των Κοτσιαμάνων, είχε αρχικά μαγικό και τελετουργικό χαρακτήρα. Σταδιακά υπεισήλθαν νέα στοιχεία κι έτσι σήμερα το έθιμο αυτό ψυχαγωγεί και σατιρίζει γεγονότα, πρόσωπα και καταστάσεις. Περιγράφουν ως μία σειρά από εθιμικές, ευετηριακές τελετές που αποβλέπουν, με πράξεις μίμησης, στην καρποφορία.

Στον Πόντο υπήρχαν πολλές παραλλαγές του δρώμενου όπως οι Κατσικάδες (περιοχή Σαμψούντας), τα Κόσια (Χαρίαινα Αργυρούπολης) και τα Μωμοέρια (Σταυρίν, Ματσούκα). Στην περιοχή της Λιβεράς ονομαζόταν Κοτσιαμάνια.

Σήμερα το δρώμενο συνεχίζεται  στον Τετράλοφο Κοζάνης. 

Κατηγορία:Έθιμα του Ποντιακού Ελληνισμού
Κατηγορία:Χριστούγεννα
Κατηγορία:Περιφερειακή ενότητα Κοζάνης
Κατηγορία:Επαρχία Γκιουμούσχανε
Επαρχία της Σεγόβια

Η **Σεγόβια** (*Segovia*) ισπανική  προφορά ΔΦΑ: [seˈɣoβja] είναι μια επαρχία της βορειοκεντρικής Ισπανίας, στο νότιο τμήμα της αυτόνομης κοινότητας της Καστίλης και Λεόν. Συνορεύει με τις επαρχίες του Μπούργος, της Σόρια, της Γουαδαλαχάρα, της Μαδρίτης, της Άβιλα και  του Βαγιαδολίδ.

Η επαρχία έχει πληθυσμό 149.286, από τους οποίους 35% ζουν στην πρωτεύουσα, την Σεγόβια. Από τους 209 δήμους στην επαρχία, περισσότεροι από τους μισούς είναι χωριά με λιγότερους από 200 κατοίκους.

## Παραπομπές


## Εξωτερικοί σύνδεσμοι
* 

Σεγοβια
Κατηγορία:Καστίλη και Λεόν
Διονύσιος Ράλης

Ο **Διονύσιος Ράλλης** ήταν Έλληνας κληρικός λόγιος του 17ου αιώνα.

## Βιογραφικά στοιχεία
Η καταγωγή του ήταν από τον οίκο των Παλαιολόγων και των Καντακουζηνών. Σπούδασε στη Ρώμη. Το 1585 χειροτονήθηκε αρχιεπίσκοπος Τυρνόβου και πάσης Βουλγαρίας από τον οικουμενικό Πατριάρχη Ιερεμία Β' (Τρανό). Μετά την επάνοδό από τη Ρωσία του Πατριάρχη Ιερεμία Β' στάλθηκε ο Διονύσιος μαζί με τον αρχιεπίσκοπο Γρεβενών Καλλιστράτη και πολυάριθμη ακολουθία προς τον Τσάρο της Ρωσίας μεταφέροντας το συνοδικό επικυρωτικό γράμμα των πατριαρχών Κωνσταντινουπόλεως Ιερεμία, Αντιοχείας Ιωακείμ, και Ιεροσολύμων Σωφρονίου, με το οποίο αναγνωρίζονταν ο νεοχειροτονημένος πατριάρχης Ρωσίας Ιώβ πέμπτος τον βαθμό στην ιεραρχία της οικουμενικής εκκλησίας. Ο τσάρος υποδέχτηκε λαμπρότατα τον Δημήτριο. Επέστρεψε στην Κωνσταντινούπολη. Έγινε ο θερμότατος υποστηρικτής του Καρόλου Α΄ δούκα του Νεβέρ και της επανάστασης κατά των Τούρκων. Σώζονται δύο επιστολές στα λατινικά προς τον Κάρολο. Κατά τα έτη 1597-1598 ξεκίνησε διεργασίες, για να γίνει εξέγερση των βαλκανικών λαών εναντίον των Οθωμανών, αλλά τα σχέδιά του δεν υλοποιήθηκαν λόγω ελλιπούς σχεδιασμού. Ήλπιζε ότι θα τον βοηθούσε στο σχέδιό του ο θείος του, ηγεμόνας της Βλαχίας Μιχαήλ ο Γενναίος, ο οποίος όμως τελικά πέθανε το 1601.

## Πηγές
* 
* Κονταλή, Αθηνά, Η συμμετοχή του Ελληνορθόδοξου κλήρου στα επαναστατικά κινήματα της Τουρκοκρατίας: 1453-1821, Εθνικό και Καποδιστριακό Πανεπιστήμιο Αθηνών (ΕΚΠΑ). Σχολή Θεολογική. Τμήμα Θεολογίας. Τομέας Ιστορικός, Αθήνα 2011. (διδακτορική διατριβή)

## Παραπομπές


Κατηγορία:Μητροπολίτες Τυρνόβου
Κατηγορία:Έλληνες λόγιοι του 17ου αιώνα
Φραγκίσκος της Σαξονίας-Κοβούργου-Ζάαλφελντ

Ο **Φραγκίσκος** (γερμ. *Franz von Sachsen-Coburg-Saalfeld*, 15 Ιουλίου 1750 - 9 Δεκεμβρίου 1806) ήταν Δούκας της Σαξονίας-Κοβούργου-Ζάαλφελντ (1800- 1806). Ήταν προπάτορας του Καρόλου Γ΄ του Ηνωμένου Βασιλείου, καθώς και του Φιλίππου του Βελγίου.

## Βιογραφία
Ο *Φραγκίσκος Φρειδερίκος Αντώνιος* γεννήθηκε στο Κοβούργο και ήταν το πρώτο παιδί και ο μεγαλύτερος γιος και διάδοχος του Ερνέστου Φρειδερίκου της Σαξονίας-Κοβούργου-Ζάαλφελντ και της Σοφίας Αντωνίας, κόρης του Φερδινάνδου Αλβέρτου Β΄ του Μπράουνσβαϊγκ-Βόλφενμπυττελ.  

Διαδέχθηκε τον πατέρα του το 1800. Το 1805 αγόρασε το Παλάτι Ρόζεναου που είχε χάσει ο πατέρας του λόγω χρεών και το μετέτρεψε σε θερινή κατοικία της οικογένειας. Έλαβε πολύ καλή εκπαίδευση και έγινε ένας από τους μεγαλύτερους συλλέκτες βιβλίων και εικόνων της εποχής του. Στην προσωπική του βιβλιοθήκη στο Κάστρο "Φέστε Κόμπουργκ" είχε συλλέξει το 1775 γύρω στις 300.000 χαλκογραφίες. 

Απεβίωσε το 1806 στο Κοβούργο σε ηλικία 56 ετών, λίγους μήνες μετά τη διάλυση της Αγίας Ρωμαϊκής Αυτοκρατορίας. Μερικές μέρες μετά το θάνατό του, το δουκάτο έγινε μέλος της Συνομοσπονδίας του Ρήνου. 

## Οικογένεια
Νυμφεύτηκε το 1776 τη Σοφία, κόρη του Ερνέστου Φρειδερίκου Γ΄ της Σαξονίας-Χιλντμπουργκχάουζεν, η οποία απεβίωσε επτά μήνες αργότερα, χωρίς απογόνους.

Το 1777 ο Φραγκίσκος έκανε δεύτερο γάμο με την Αυγούστα, κόρη του Ερρίκου ΚΔ΄ του Ρόυς-Έμπερσντορφ, και απέκτησε δέκα τέκνα:
* Σοφία (1778 - 1835), παντρεύτηκε τον Εμμανουέλ, Κόμη του Μένσντορφ-Πουιγύ.
* Αντωνία (1779 - 1824), παντρεύτηκε τον Αλέξανδρο της Βυρτεμβέργης, στρατηγό.
* Ιουλιανή (μετέπειτα ''Άννα Φεοντόροβνα'') (1781 - 1860), παντρεύτηκε τον Κωνσταντίνο Πάβλοβιτς της Ρωσίας.
* θνησιγενής γιος (1782).
* Ερνέστος Α΄ (1784 - 1844), Δούκας της Σαξονίας-Κοβούργου & Γκότα. Οι απόγονοί του έγιναν βασιλείς του Ηνωμένου Βασιλείου με το όνομα του Οίκου του Ουίνδσορ (κύριος κλάδος) και δούκες της Σαξονίας-Κοβούργου & Γκότα (πλάγιος κλάδος).
* Φερδινάνδος (1785 - 1851), Πρίγκιπας της Σαξονίας-Κοβούργου-Γόθας. Έγινε ιδρυτής οίκου: οι απόγονοί του έγιναν βασιλείς της Πορτογαλίας (κύριος κλάδος) και βασιλείς της Βουλγαρίας (πλάγιος κλάδος).
* Βικτωρία (1786 - 1861), παντρεύτηκε πρώτα τον Έμιχ-Καρολο του Λάινινγκεν και έπειτα τον Εδουάρδο, Δούκα του Κεντ & Στράθερν. Κόρη της από τον δεύτερο γάμο ήταν η:
** Βικτωρία (1819 - 1901), Βασίλισσα του Ηνωμένου Βασιλείου.
* *Μαριάννα* Καρλόττα (1788 - 1794).
* Λεοπόλδος Α΄ (1790 - 1865), Βασιλιάς του Βελγίου. Ιδρυτής οίκου βασιλέων του Βελγίου.
* Φραγκίσκος *Μαξιμιλιανός* Λουδοβίκος (1792 - 1793).

## Πρόγονοι


## Παραπομπές


Κατηγορία:Οίκος της Σαξονίας-Κοβούργου-Γόθας
Ανάλογα ποσά

[μικρογραφία|[Γραφική παράσταση δύο ανάλογων ποσών.]]

**Ανάλογα ποσά** ονομάζονται δύο μεγέθη στα οποία όταν αυξάνεται το ένα κατά μια συγκεκριμένη ποσότητα το άλλο αυξάνεται επίσης κατά μία άλλη συγκεκριμένη ποσότητα. Αν τα δύο μεγέθη είναι τα χ, ψ τότε ισχύει ψ = αχ, όπου α είναι ο συντελεστής αναλογίας. Δηλαδή, ανάλογα λέγονται δύο ποσά όταν έχουν σταθερό λόγο.

Για παράδειγμα έστω ότι ψ=10χ, δηλαδή α=10. Όταν χ=5 τότε ψ=50 ενώ όταν το χ αυξάνεται σε χ=6 το ψ αυξάνεται σε ψ=60. Το χ αυξήθηκε κατά ε=1 ενώ το ψ κατά 10=ε*α.

**Αντιστρόφως ανάλογα ποσά** ονομάζονται δύο μεγέθη στα οποία όταν αυξάνεται το ένα κατά μια συγκεκριμένη ποσότητα το άλλο μειώνεται κατά μία άλλη πάλι συγκεκριμένη ποσότητα.

Στην οικονομία οι όροι *ανάλογος* και *αντιστρόφως ανάλογος* χρησιμοποιούνται μερικές φορές με γενικότερη έννοια και σημαίνουν ''αύξουσα'' ή ''φθίνουσα συνάρτηση'' αντίστοιχα. Όμως, δύο ποσά για να είναι *ανάλογα* ή *αντιστρόφως ανάλογα* η σχέση τους εκτός από αύξουσα ή φθίνουσα αντίστοιχα χρειάζεται να είναι γραμμική και επιπλέον, όταν το ένα είναι μηδέν και το άλλο πρέπει να ισούται με μηδέν.

## Μέθοδος των τριών

Για τα ανάλογα ποσά ισχύει ο *νόμος των τριών γνωστών και του ενός αγνώστου* που είναι πιο γνωστός ως **νόμος των τριών**. Έστω τα δύο ανάλογα ποσά χ,ψ. Ο νόμος των τριών αναφέρεται σε δύο ζεύγη χ,ψ όπου γνωρίζουμε το ένα ζεύγος, το ένα ποσό από το άλλο ζεύγος, και αναζητούμε το τέταρτο ποσό που είναι άγνωστο. Σύμφωνα με το νόμο για τις τέσσερις ποσότητες ισχύουν οι παρακάτω σχέσεις:

* \frac{\psi_1}{\chi_1}=\frac{\psi_2}{\chi_2}(=\alpha)

* \frac{\chi_1}{\chi_2}=\frac{\psi_1}{\psi_2}

Για παράδειγμα έστω ότι 3 σοκολάτες κοστίζουν 5€, πόσο κοστίζουν 12 σοκολάτες; Τα δύο ποσά είναι ανάλογα (δεδομένου ότι αγοράζουμε από το ίδιο κατάστημα, ότι οι τιμές δεν έχουν αλλάξει, ότι υπάρχουν αρκετές σοκολάτες και τα λοιπά) άρα σύμφωνα με το νόμο των τριών ισχύει:

* \frac{3}{5}=\frac{12}{\chi_2}\Leftrightarrow\frac{\chi_2}{12}=\frac{5}{3}\Leftrightarrow\chi_2=\frac{5}{3}*12=20

Άρα οι 12 σοκολάτες κοστίζουν 20€.

Κατηγορία:Άλγεβρα
Πίτσμπεργκ (Αλαμπάμα)

To **Πίτσμπεργκ, Αλαμπάμα** είναι μια κοινότητα στην Κομητεία Λόρενς της Αλαμπάμα. Έχει γεωγραφικό πλάτος 34.52528 και γεωγραφικό  μήκος -87.20583. Βρίσκεται σε υψόμετρο 200 μέτρων (670 πόδια). Η κοινότητα ονομάσθηκε έτσι από την βιομηχανική κληρονομιά του Πίτσμπεργκ της Πενσυλβάνια.

Κατηγορία:Αλαμπάμα
Εφημερίς των Αθηνών

Η ***Εφημερίς Αθηνών*** είναι η πρώτη εφημερίδα που εκδόθηκε στην Αθήνα.

Η «Ειδοποίησις» για την έκδοση της εφημερίδας, στις 18 Ιουλίου 1824 καθώς και το πρώτο φύλλο της *Εφημερίδος των Αθηνών* κυκλοφόρησε στις 20 Αυγούστου 1824. Τυπώθηκε στη Σαλαμίνα όπου οι έφοροι των Αθηνών είχαν στείλει προσωρινά το πιεστήριο από το φόβο επιδρομής των Τούρκων του Ευρίπου. Το επόμενο φύλλο θα τυπωθεί κανονικά στην Αθήνα, στις 6 Σεπτεμβρίου 1824, όπου έχει πια εγκατασταθεί το τυπογραφείο. Από τότε θα βγουν 103 φύλλα το πρώτο έτος, έως τις 30 Οκτωβρίου 1825 και 37 μόνο φύλλα θα εκδοθούν το δεύτερο με τελευταίο φύλλο στις 15 Απριλίου 1826, οπότε και διακόπτεται απότομα η έκδοση.

Η *Εφημερίς Αθηνών*, γραμμένη στην τρέχουσα γλώσσα (δημοτική), προβάλλει συστηματικά όπως όλες οι εφημερίδες του Αγώνα τις πολεμικές ειδήσεις. Μαζί με αυτά τα άμεσης επικαιρότητας θέματα υπάρχουν άρθρα σχετικά με το πολίτευμα, τους θεσμούς και τους νόμους, τον Τύπο και την ελευθεροτυπία, το λειτούργημα του «εφημεριδογράφου», την πολιτική. Εκείνο όμως που ξεχωρίζει την συγκεκριμένη εφημερίδα είναι η παρουσίαση κειμένων σχετικών με την ποίηση και τη λογοτεχνία.  Ακόμα, δημοσιεύονται νέα για τη Φιλόμουσο Εταιρεία των Αθηνών, για την ίδρυση της Φιλανθρωπικής Εταιρείας στο Ναύπλιο, επιστολές λογίων με διάφορα θέματα και δεν παραλείπονται ειδήσεις γενικότερες από το εξωτερικό. Τέλος πρέπει να επισημανθεί η γλώσσα του εντύπου, η οποία είναι η «φυσική φωνή του έθνους», η δημοτική. Τη διεύθυνση της εφημερίδας αυτής είχε ο Γεώργιος Ψύλλας. Η εφημερίδα τυπωνόταν στο τυπογραφείο που δώρησε στην Κοινότητα των Αθηνών ο απεσταλμένος της Φιλελληνικής Εταιρείας του Λονδίνου, συνταγματάρχης Λέστερ Στάνχοπ (Leicester Stanhope).  

## Αναφορές


## Πηγές
* Γ. Ψύλλα, Εφημερίς Αθηνών 1824-1826, Βιβλιοπωλείον των Βιβλιοφίλων- Σπάνια Βιβλία Σπανός, Αθήνα, 1981
* Δ. Γατόπουλος, "Το τρίτον μέρος των ανέκδοτων απομνημονευμάτων του Γ. Ψύλλα", *Το Νέον Κράτος*, τχ.36, σσ.812-822
* Ν.Ε.Σκιαδάς, "Το πρώτο τυπογραφείο της Αθήνας και ο Άγγλος Φιλέλλην Στάνχοπ", *Τα Αθηναϊκά*, τχ. 37, σσ.19-23
*

Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην εφημερίδες στην ελληνική γλώσσα
Κατηγορία:Ιστορικές ελληνικές εφημερίδες
Γερουσία (Ισπανία)

Η **Γερουσία** **της Ισπανίας** (ισπανικά: *Senado de España*) αποτελεί την Άνω Βουλή του Κοινοβουλίου της Ισπανίας (*Cortes Generales*). Συνίσταται από 264 μέλη: τα 208 εκλέγονται με την λαϊκή ψήφο και τα 56 διορίζονται από τα περιφερειακά νομοθετικά σώματα. Η θητεία των γερουσιαστών έχει διάρκεια τεσσάρων ετών, ωστόσο τα περιφερειακά νομοθετικά σώματα μπορούν να ανακαλέσουν ανά πάσα στιγμή τους αντιπροσώπους τους.

## Πρόεδροι της Γερουσίας

Πρόεδρος της Γερουσίας από το 2023 είναι ο Πέδρο Ρογιάν.

## Εξωτερικοί σύνδεσμοι
*Επίσημος ιστότοπος 

## Παραπομπές


## Σημειώσεις

Γερουσια
Σαλαμάνκα (επαρχία)

Η **Σαλαμάνκα** () είναι επαρχία της δυτικής Ισπανίας, στο δυτικό τμήμα της αυτόνομης κοινότητας της Καστίλης και Λεόν. Συνορεύει με τις επαρχίες της Θαμόρα, του Βαγιαδολίδ, της Άβιλα, και του Κάθερες· και με την Πορτογαλία.

353.110 κάτοικοι (2006) ζουν στην επαρχία, από τους οποίους το 45% ζουν στην πρωτεύουσα, την Σαλαμάνκα. Υπάρχουν 362 δήμοι στην επαρχία, από τους οποίους οι περισσότεροι από τους μισούς είναι χωριά με λιγότερους από 300 κάτοικοι.

Υπάρχουν Ρωμαιοκαθολικοί καθεδρικοί ναοί στη Σαλαμάνκα και την Θιουδάδ Ροδρίγο.

## Δείτε επίσης
* Κατάλογος δήμων στην επαρχία της Σαλαμάνκα
* Βασίλειο του Λεόν

## Παραπομπές


## Εξωτερικοί σύνδεσμοι
* 
*
Ιωάννης Δαμισιανός

Ο **Ιωάννης Δαμισιανός** ήταν Έλληνας λόγιος του 17ου αιώνα.

## Βιογραφικά στοιχεία
Γεννήθηκε στην Κεφαλλονιά. Το 1588 μετέβη στη Ρώμη και κατατάχτηκε τρόφιμος στο Ελληνικό Γυμνάσιο. Εκεί σπούδασε φιλοσοφία, θεολογία και ρητορική επί δέκα χρόνια. Μετά έλαβε πρόσκληση και επέστρεψε στη Ζάκυνθο όπου έγινε διευθυντής της εκεί σχολής. Εκεί όμως το προσηλυτιστικό έργο του εξόργισε τους πολίτες, και αναγκάστηκε να δραπετεύσει πίσω στη Ρώμη για να μην τον σκοτώσουν. Διέπρεψε ως θεολόγος και πολιτικός, και κατόρθωσε να λύσει αισίως πολλά διπλωματικά ζητήματα. Απεβίωσε στο Παρίσι. 

## Πηγές
* 


Κατηγορία:Έλληνες λόγιοι του 17ου αιώνα
Ιερεμίας Βαρβαρίγος

Ο **Ιερεμίας Βαρβαρίγος** ήταν Έλληνας λόγιος του 17ου αιώνα.

## Βιογραφικά στοιχεία
Γεννήθηκε στη Θήρα και εκπαιδεύτηκε στο Γυμνάσιο του Αγίου Αθανασίου. Έλαβε από τη Ρωμαϊκή αυλή τον τίτλο του μητροπολίτη Παροναξίας και επέστρεψε στην Ελλάδα, με τη μονομερή πρόθεση της διαδόσεως των καθολικών καινοτομιών. Ήταν φανατικός εχθρός του Πατριάρχη Λούκαρη, τον οποίο συκοφάντησε πολύ περιοδεύοντας στην Ευρώπη, ζητώντας από λαό και ηγεμόνες να τον καθαιρέσουν. Επιστρέφοντας από την Πολωνία διέμεινε στη Γενεύη. Εκεί απεβίωσε βίαια και φρικτά, αφού ο λαός τον κατακρεούργησε εξαιτίας του ακατονόμαστου φανατισμού του.

## Πηγές
* 



Κατηγορία:Έλληνες λόγιοι του 17ου αιώνα
Κονάκης Ρόσης

Ο **Κονάκης Ρόσης** ήταν Έλληνας λόγιος του 17ου αιώνα.

## Βιογραφικά στοιχεία
Γεννήθηκε στο Ναύπλιο και εκπαιδεύτηκε στη Ρώμη. Εκεί ασπάστηκε το καθολικό δόγμα. Έγινε ένας από τους δύο κυριότερους μοχλούς (ο άλλος ήταν ο καρδινάλιος Βανδίνης) εναντίον του Πατριάρχη Λούκαρι, τον οποίο η ρωμαϊκή αυλή προσπαθούσε με κάθε τρόπο να καθαιρέσει. Όταν ήρθε με αποστολή στην Κωνσταντινούπολη μεταβίβασε στον Λούκαρι έγγραφο του καρδινάλιου Βανδίνη, απέτυχε όμως τον σκοπό της αποστολής του. Ο λαός εξεγέρθη εναντίον του, η τουρκική εξουσία τον συνέλαβε και τον έριξε στις φυλακές της Χίου. Δραπέτευσε από τις  φυλακές και κατέφυγε πίσω στη Ρώμη, όπου διορίστηκε καθηγητής των Ελληνικών στο Πανεπιστήμιο της Σαπιέντζας.

## Πηγές
* 



Κατηγορία:Έλληνες λόγιοι του 17ου αιώνα
Κατηγορία:Βιογραφία-επέκταση
Μούρθια

Η **Μούρθια** (ισπανικά: *Murcia*) είναι η πρωτεύουσα και μεγαλύτερη πόλη της περιοχής της Μούρθια, στην νοτιοανατολική Ισπανία. Η πόλη το 2010 είχε 442.573 κατοίκους (περίπου το ένα τρίτο της αυτόνομης κοινότητας) και ήταν η 7η μεγαλύτερη της χώρας. Η μητροπολιτική περιοχή της Μούρθια το 2010 είχε 689.591 κατοίκους. Η πόλη είναι κτισμένη στις όχθες του ποταμού Σεγούρα σε υψόμετρο 43 και είναι γνωστή για το ήπιο κλίμα με τα ζεστά καλοκαίρια, τους ήπιους χειμώνες και τη σχετικά χαμηλή βροχόπτωση.

Η Μούρθια ιδρύθηκε από τον εμίρη της Κόρδοβας Αμπντ αλ-Ραχμάν Β΄ το 826 μ.Χ. με το όνομα Μούρσιγια (مرسية) και είναι κυρίως μια πόλη παροχής υπηρεσιών και πανεπιστημιούπολη. Ανάμεσα στα κύρια αξιοθέατα της πόλης συγκαταλέγεται ο καθεδρικός της Μούρθια και ένας αριθμός μπαρόκ κτιρίων, η τοπική κουζίνα, γλυπτά των λιτανειών της Μεγάλης Εβδομάδας από το διάσημο γηγενή γλύπτη Φρανθίσκο Σαλθίγιο και η Φιέστα ντε Πριμαβέρα (γιορτή της άνοιξης).

## Παραπομπές


Κατηγορία:Πόλεις της Ισπανίας
Κατηγορία:Περιοχή της Μούρθια
Ιωάννης Πάμφιλος

Ο **Ιωάννης Πάμφιλος** ήταν Έλληνας λόγιος του 17ου αιώνα.
## Βιογραφικά στοιχεία
Γεννήθηκε στην Άνδρο και φοίτησε στο  Ελληνικό Γυμνάσιο της Ρώμης. Επέστρεψε στην πατρίδα του, όπου μαζί με τα μαθήματα δίδασκε και τους νεωτερισμούς της καθολικής εκκλησίας. Για το προσηλυτιστικό του αυτό έργο εξέγειρε τον θυμό των ντόπιων, οι οποίοι τον συνέλαβαν και τον μαστίγωσαν με δερμάτινα λουριά. Από την τιμωρία αυτή κόντεψε να πεθάνει, και ανάρρωσε μετά από πολύ καιρό. Παρέμεινε όμως και εξακολούθησε την διδασκαλία. Οι συμπατριώτες του τότε ξανά τον κακοποίησαν και τον καταμήνυσαν στις τουρκικές αρχές, οι οποίες τον συνέλαβαν και τον έριξαν στα κάτεργα. Μεσολάβησε ο δυτικός αρχιεπίσκοπος για να τον ελευθερώσει, και επέστρεψε στην Ρώμη, όπου έζησε μέχρι το τέλος της ζωής του.

## Πηγές
* 



Κατηγορία:Έλληνες λόγιοι του 17ου αιώνα
Κατηγορία:Έλληνες Ρωμαιοκαθολικοί
Φραγκίσκος Ιωάννης Τρίμης

Ο **Φραγκίσκος Ιωάννης Τρίμης** ήταν Έλληνας λόγιος του 17ου αιώνα.
## Βιογραφικά στοιχεία
Γεννήθηκε στην Αθήνα. Σπούδασε στην Ιταλία και δίδαξε την Ελληνική φιλολογία στην Πίζα. Εκεί απεβίωσε το 1627 και ετάφη στον ναό του Αγίου Νικολάου. 
## Πηγές
* 



Κατηγορία:Έλληνες λόγιοι του 17ου αιώνα
Ζαχαρίας Γεργανός

Ο **Ζαχαρίας Γεργανός** ήταν Έλληνας λόγιος του 17ου αιώνα.

## Βιογραφικά στοιχεία
Γεννήθηκε στην Άρτα από σημαντικούς γονείς. Περιηγήθηκε στη Γερμανία και ασπάστηκε το Λουθηροκαλβινιστικό δόγμα. Το 1622 βρισκόμενος στη Βιτεμβέργη όπου διέτριβε, εξέδωσε την Καινή Διαθήκη. Επέστρεψε στην Κωνσταντινούπολη, όπου προχειρίστηκε μητροπολίτης Ναυπάκτου και Άρτας. Έγραψε κατήχηση, την οποία ανέτρεψε δια μακρών ο λατινόφρονας Κρητικός Ματθαίος Καρυόφυλος.

## Εργογραφία
*Zacharias Gerganos, Encheiridion ..., Wittenberg, 1618
**Disputatio ordinaria de primatu papae ecclesiastico : exercitij publici gratiâ propositain inclyta Academia Wittenbergensi*, Authore & praeside Friderico Balduino S.S. Theol. D. Professore, Pastore & Superintendente. Respondente Zacharia Gergano Ithacensi N. Graeco, Wittenbergæ : Typis Johannis Gormanni, Anno M DC XXII
**Ἡ Καινη Διαθηκη Ἰησου Χριστου ... Προμηθειᾳ μεν και ἀναλωμασι ... Νικηφορου Θεσσαλονικεως, του της Ἱερισσου και του Ἁγιου-ὀρους Ἐπισκοπου: και ... Δημητριου, Ἱερεως της Πολεως-ἁγιας: ἐργοδιωκτου ... Ἐρασμου Σχμιδιου ... Ἐπιμελειᾳ δε του Ζαχαριου Γεργανου*, ἐν τῇ Οὐϊττεμβέργῃ, ὑπὸ τοῦ Αὐγούστου Βωρεκίου χαλκογράφου, 1622 (ΒΙΒΛΙΟΓΡΑΦΗΣΗ-ΠΗΓΗ : Legrand, BH XVIIe s., τ. 1, σ. 155-156, Παπαδόπουλος Α, ἀρ.1090.00)
**Χριστιανικὴ Κατήχησις, εις δόξαν του φιλανθρώπου Θεού πατρός, Ιησού και Αγίου Πνεύματος, και τιμήν βοηθείαν τε των φιλοθέων Ρωμαίων* ἐγράφη ὑπό Ζαχαρία Γεργάνου ἐν τῇ Ουιπτεμβέργη, ἐν τῇ τοῦ Αύγούστου Βόρεκ χαλκογραφίᾳ, 1622 (ΒΙΒΛΙΟΓΡΑΦΗΣΗ-ΠΗΓΗ : Legrand, BH XVIIe s., τ. 1, σ. 159-160, Παπαδόπουλος Α, ἀρ.2459.00)
*Ἰωάννης Ματθαῖος Καρυόφυλλος, **Refutatio pseudochristianae Catechesis editae a Zacharia Gergano Graeco, Romae : Typis & impressis Sac. Congreg. de Prop. Fide., 1631 (ΒΙΒΛΙΟΓΡΑΦΗΣΗ-ΠΗΓΗ : Legrand, BH XVIIe s., τ. 1, σ. 285-288, Παπαδόπουλος Α, ἀρ.3044.00). 
*Ζαχαρίας ο Γεργάνος, *Εξήγησις εις την του Ιωάννου του Υψηλοτάτου Θεολόγου Αποκάλυψιν*, Κριτική έκδοση, εισαγωγή, σχόλια, Αστέριος Αργυρίου, εκδ. Άρτος Ζωής, Αθήνα, 199

## Παραπομπές
Κατηγορία:Έλληνες λόγιοι του 17ου αιώνα
Κατηγορία:Βιογραφία-επέκταση
Ζαχαριας
Κατηγορία:Ορθόδοξοι λόγιοι

## Πηγές
*
Βαβυλώνιοι (κωμωδία)

μικρογραφία|Προτομή του Αριστοφάνους
Οι ***Βαβυλώνιοι*** είναι κωμωδία του Αριστοφάνη. Είναι από τις πρώτες κωμωδίες που έγραψε και είχε πολιτικό θέμα. Την παρουσίασε στα Διονύσια το 426 π.Χ., σε παράσταση του Καλλίστρατου, και για το έργο του αυτό ο Αριστοφάνης βραβεύτηκε με το πρώτο βραβείο. Ένα χρόνο πιο πριν είχε βραβευτεί με το έργο του ''Δαιταλείς'' καταλαμβάνοντας την δεύτερη θέση. Το έργο του *Βαβυλώνιοι* προκάλεσε σκάνδαλο, επειδή ο χορός παρουσιάζει τις πόλεις της Δηλιακής Συμμαχίας ως σκλάβους που δουλεύουν σκληρά στο μύλο του στρατιωτικού διοικητή Κλέωνα. Ο Αριστοφάνης σατιρίζει τις δημαγωγικές πρακτικές του Κλέωνα και την ιμπεριαλιστική πολιτική της Αθήνας. Για το έργο του αυτό ο Αριστοφάνης κατηγορήθηκε από τον συκοφαντημένο Κλέωνα για δυνάμει προδοσία της πόλης, διότι τα Μεγάλα Διονύσια παρακολουθούσαν και ξένοι, και μάλιστα οι εκπρόσωποι των συμμαχικών πόλεων. Εντούτοις, ο ποιητής γλίτωσε την ποινή.                                                                                                                  

Κατηγορία:Κωμωδίες του Αριστοφάνη
Δαιταλείς (κωμωδία)

μικρογραφία|Προτομή του Αριστοφάνη, ο οποίος έγραψε τους ''Δαιταλείς'' όταν δεν ήταν ακόμα είκοσι χρονών!
Οι ***Δαιταλείς*** («Συμποσιαστές») είναι κωμωδία του Αριστοφάνη. Πρόκειται για την πρώτη που έγραψε και είναι η πρώτη με πολιτικό θέμα. Την παρουσίασε στα Διονύσια το 427 π.Χ., σε παράσταση του Καλλίστρατου. Για το έργο του αυτό ο Αριστοφάνης βραβεύτηκε με το δεύτερο βραβείο. Είναι το πρώτο του έργο που βραβεύτηκε.  

Στο έργο αυτό παρουσιάζει την σχέση μεταξύ ενός πατέρα και των δυο γιων του. Ο ένας είναι ενάρετος, ο άλλος όμως ανήθικος. Οι δυο νεαροί φεύγουν από το σπίτι και παν σε έναν κρατικό φιλόσοφο σοφιστή να μορφωθούν. Ο ενάρετος αναγκάζεται να εγκαταλείψει βλέποντας την κατάσταση που επικρατεί στην σχολή, ενώ ο ανήθικος παραμένει για να μάθει καλύτερα τα κόλπα του δασκάλου του. Ο Αριστοφάνης καυτηριάζει τις καινοτομίες των Αθηναίων παιδαγωγών της εποχής του, οι οποίοι αντί να ακολουθούν την πατροπαράδοτη ενάρετη διδασκαλία, διδάσκουν τις τέχνες της φλυαρίας και του πως να καυχόμαστε και να δικαιολογούμαστε ακόμα πιο επιδέξια.                                              

Κατηγορία:Κωμωδίες του Αριστοφάνη
Επαρχία του Κάθερες

thumb|200px|Ο Καθεδρικός της Santa María στην πόλη του Κάθερες.
Η **επαρχία του Κάθερες** (*provincia de* *Cáceres*) είναι επαρχία της δυτικής Ισπανίας, στο βόρειο τμήμα της αυτόνομης κοινότητας της Εξτρεμαδούρα. Συνορεύει με τις επαρχίες της Σαλαμάνκα, της Άβιλα, του Τολέδο και του Μπαδαχόθ, και με την Πορτογαλία.

Πρωτεύουσά της είναι η πόλη του Κάθερες. Άλλες μεγάλες πόλεις της επαρχίας είναι οι Πλασένθια (*Plasencia*), Κόρια (*Coria*), Ναβαλμοράλ ντε λα Μάτα (*Navalmoral de la Mata*) και το Τρουχίγιο (*Trujillo*), γενέτειρα του Φρανθίσκο Πιθάρρο Γκονθάλεθ. Κατά το 2021, η επαρχία είχε πληθυσμό 389.558, από τους οποίους περίπου το ένα πέμπτο ζει στην πρωτεύουσα.

## Διοικητικές διαιρέσεις

Η επαρχία του Κάθερες απαρτίζεται από 223 δήμους. 
Υπάρχουν επίσης παραδοσιακές κομάρκες (φυσικές επαρχίες) στην επαρχία Κάθερες, όπως η Λας Βιγιουέρκας (*Las Villuercas*), η Λας Ούρδες (*Las Hurdes*) και το Μονφράγκουε (*Monfragüe*), αλλά αυτές δεν έχουν πλήρη επίσημη αναγνώριση. 

## Παραπομπές


## Εξωτερικοί σύνδεσμοι
*
* Cáceres Turismo 

Κατηγορία:Επαρχίες της Ισπανίας
Έλαντ

Το **Έλαντ** (σουηδικά: *Öland*, ) είναι το δεύτερο μεγαλύτερο νησί της Σουηδίας μετά το Γκότλαντ και το τρίτο μεγαλύτερο της Βαλτικής Θάλασσας. Το 2024 ο πληθυσμός του νησιού ανερχόταν στους 26.892 κατοίκους και πρωτεύουσα του νησιού είναι το Μπόργκχολμ (*Borgholm*). Συνδέεται με τη ηπειρωτική Σουηδία από το 1972 με μία γέφυρα 6 χιλιομέτρων.

## Ιστορία
Αρχαιολογικά στοιχεία δείχνουν ότι το Έλαντ κατοικούταν περίπου το 8000 π.Χ., με ανασκαφές που χρονολογούνται από την Παλαιολιθική περίοδο να δείχνουν την παρουσία κυνηγών-συλλέκτων. Ταφικά μνημεία από την Εποχή του Σιδήρου έως την Εποχή των Βίκινγκ είναι καθαρά ορατά σε διάφορα μέρη του νησιού. Στο νησί έχουν εντοπιστεί δεκαεννέα δακτυλιοειδή οχυρά της Εποχής του Σιδήρου, εκ των οποίων μόνο ένα, το Έκετορπ (*Eketorp*), έχει ανασκαφεί πλήρως, αποδίδοντας πάνω από 24.000 αντικείμενα.

Μελετητές έχουν επισημάνει ότι πιθανότατα υπήρξε αναφορά στον λαό του Έλαντ το 98 μ.Χ., από τον Τάκιτο, ο οποίος τους ονόμασε «Αβιόνες».

Στη σουηδική ιστορία το νησί χρησίμευε για πολύ καιρό ως βασιλικό πάρκο και αρκετές ναυμαχίες λάβαν χώρα στα ανοιχτά του. Στις 11 Σεπτεμβρίου του 1563 μια ναυμαχία έλαβε χώρα μεταξύ των Σουηδών και των Δανο-Νορβηγών με την υποστήριξη της Ελεύθερης Πόλης του Λύμπεκ. Το 1564 μια νέα ναυμαχία μεταξύ των ίδιων αντιμαχόμενων έλαβε χώρα με τους Σουηδούς να χάνουν. Τον Ιούνιο του 1676 οι Δανό-Νορβηγοί μαζί με τους Ολλανδούς νίκησαν τους Σουηδούς στα ανοιχτά του νησιού. Τον Ιούλιο του 1789 ως μέρος του Ρωσο-Σουηδικού πολέμου σε ναυμαχία κοντά στο νησί οι Ρώσοι κέρδισαν τους Σουηδούς.

## Φωτογραφίες

File:Öland Gettlinge.jpg|Τάφοι της Εποχής του Σιδήρου στο Γκέτλινγκε (*Gettlinge*)
File:Homrevet, Northern Öland, Sweden.JPG|Δασικά πεύκα στο βόρειο τμήμα του νησιού
FIle:Öland vapen.svg|Εθνόσημο και σημαία του Έλαντ, που χρησιμοποιείται από το 1555


## Παραπομπές


Κατηγορία:Νησιά της Σουηδίας
Κατηγορία:Επαρχίες της Σουηδίας
Αγάπιος Λάνδος

thumb|right|250px|Το «Βιβλίον ωραιότατον, καλούμενον Αμαρτωλών Σωτηρία / Συντεθέν εις κοινήν των Γραικών διάλεκτον παρά Αγαπίου Μοναχού του Κρητός» υπήρξε δημοφιλές βιβλίο που διαβάζεται ακόμα και σήμερα.
Ο **Αγάπιος Λάνδος** ήταν Έλληνας λόγιος του 17ου αιώνα.

## Βιογραφικά στοιχεία
Γεννήθηκε στην Κρήτη στις αρχές του 17ου αιώνα. Το κοσμικό του όνομα ήταν Αθανάσιος Λάνδος και ο ίδιος υπέγραφε ως *"Αγάπιος μοναχός ο Κρης"*.
 Πήγε στο Άγιο Όρος και έγινε μοναχός έχοντας ως μόνες ασχολίες την προσευχή, τη μελέτη και τη μετάφραση των πατερικών έργων στη δημοτική. Ήξερε πολύ καλά ελληνικά, ιταλικά και αραβικά.

Ο Αγάπιος Λάνδος περιόδευσε πολύ και προσέφερε τη βοήθειά του προς ωφέλεια των συμπατριωτών του. Άφησε πολυάριθμα συγγράμματα, τα οποία επί δυο αιώνες ήταν το μοναδικό ανάγνωσμα των υπόδουλων εκείνη την εποχή Ελλήνων. Τα έργα του εκδόθηκαν στη Βενετία από το 1640 και στο εξής, με την επιμέλεια του ίδιου. Μερικά από τα χειρόγραφά του διασώθηκαν στον ελληνικό ναό του Αγίου Γεωργίου στη Βενετία. Απεβίωσε γύρω στα 1656 με 1657.

## Εργογραφία

* Χριστιανών Οδηγία (1685)
* 
* 
* 
* 
* 
* 
* 
* 
* Τριαδική Οκτώηχος (1656)
* 
* 
* 

## Παραπομπές


## Πηγές
* 

## Βιβλιογραφία
*Στ. Παπαδόπουλος, *Αγάπιος Λάνδος*, Θρησκευτική και Ηθική Εγκυκλοπαίδεια, τομ.1 (1962), στ.152-154
*
*Δ. Δ.Κωστούλα, Αγάπιος Λάνδος ο Κρής. Συμβολή στη μελέτη του έργου του, Ιωάννινα, 1983

Κατηγορία:Έλληνες λόγιοι του 17ου αιώνα
Κατηγορία:Αγιορείτες
Μητροπολίτης Ιερισσού, Αγίου Όρους και Αρδαμερίου Νικόδημος

Ο **Μητροπολίτης Ιερισσού, Αγίου Όρους και Αρδαμερίου Νικόδημος** (κατά κόσμον *Νικόλαος Αναγνώστου*, Λισβόρι Λέσβου, 7 Σεπτεμβρίου 1931 - Αρναία, 16 Σεπτεμβρίου 2012) ήταν Έλληνας ιεράρχης, που διετέλεσε Μητροπολίτης Ιερισσού Αγίου Όρους και Αρδαμερίου από το 1981 έως τον θάνατό του το 2012. 

## Βιογραφικά στοιχεία
Γεννήθηκε στις 7 Σεπτεμβρίου 1931 στο Λισβόρι Λέσβου.

Αποφοίτησε αριστούχος από την Θεολογική Σχολή της Χάλκης το 1955, και την ίδια χρονιά χειροτονήθηκε Διάκονος και κατόπιν πρεσβύτερος στη Θεολογική Σχολή της Χάλκης από τον Σχολάρχη της Σχολής Επίσκοπο Ικονίου, Ιάκωβο. 

Κατά τα έτη 1955-1959 υπηρέτησε ως εφημέριος σε ιερούς ναούς της Μητροπόλεως Θυατείρων. Κατά τα χρόνια της παραμονής του στην Μητρόπολη Θυατείρων έκανε και τις μεταπτυχιακές του σπουδές στο Μπέρμιγχαμ πάνω στην Καινή Διαθήκη, για την οποία είχε συγγράψει και πολλά βιβλία και άρθρα σε περιοδικά και εφημερίδες. Από 1959-1977 υπηρέτησε ως Πρωτοσύγγελος στη Μητρόπολη Μυτιλήνης, ασκώντας και τα καθήκοντα του Διευθυντή του Οικοτροφείου αριστούχων γυμνασιόπαιδων της Ιεράς Μητροπόλεως Μυτιλήνης από την ίδρυσή του, το 1961, έως και το 1976 ,   ενώ  από το 1977 μέχρι και το 1980 ως Ηγούμενος της Μονής Βλατάδων, αντιπρόεδρος  του Πατριαρχικού Ιδρύματος Πατερικών Μελετών και καθηγητής της Εκκλησιαστικής Παιδαγωγικής Ακαδημίας Θεσσαλονίκης. 

Το 1980 διορίστηκε Προϊστάμενος του Ιερού Ναού Αγίου Νικολάου Κάτω Πατησίων Αθηνών, απ'  όπου και εξελέγη, από την Ιερά Σύνοδο, Μητροπολίτης Ιερισσού, Αγίου Όρους και Αρδαμερίου, Μητρόπολη την οποία και εποίμανε μέχρι και τον θάνατό του το 2012.

Πέθανε στην Αρναία στις 16 Σεπτεμβρίου 2012.

## Παραπομπές


## Πηγές
* Ιστοσελίδα Ιεράς Μητροπόλεως Ιερισσού, Αγίου Όρους και Αρδαμερίου, O Μητροπολίτης, [Αρχείο], Ανακτήθηκε 18 Σεπτεμβρίου 2012
*Εφημ. Ναυτεμπορική, Εκοιμήθη ο μητροπολίτης Ιερισσού Αγίου Όρους και Αρδαμερίου, Νικόδημος , 17 Σεπτεμβρίου 2012, Ανακτήθηκε 6 Οκτωβρίου 2012.

Κατηγορία:Έλληνες εκκλησιαστικοί συγγραφείς
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 01/2011
Νικοδημος
846 Λιππέρτα

Η **Λιππέρτα** (*Lipperta*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,217. Ανακαλύφθηκε το 1916 από τον Ρώσο αστρονόμο Κ. Γκύλλενμπεργκ, που παρατηρούσε από το Μπέργκεντορφ του Αμβούργου, και πήρε το όνομά της προς τιμή του Γερμανού επιχειρηματία Έντουαρντ Λίππερτ, οικονομικού υποστηρικτή του Αστεροσκοπείου του Αμβούργου.

Αξιοσημείωτη είναι η πολύ μικρή κλίση του επιπέδου της τροχιάς της Λιππέρτας ως προς την εκλειπτική, μόλις 16 λεπτά της μοίρας.

## Φυσικά χαρακτηριστικά
Η μέση διάμετρος της Λιππέρτας εκτιμάται σε 52,4 χιλιόμετρα. Ο φασματικός τύπος της είναι πιθανώς **C** (ανθρακούχος), ενώ το άλβεδό της είναι 0,051. Είναι άγνωστο αν και με ποια περίοδο περιστρέφεται η Λιππέρτα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λιππερτα
847 Αγνεία

Η **Αγνεία** (*Agnia*) είναι αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,996. Ανακαλύφθηκε το 1915 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από το όνομα της Ρωσίδας φυσικού Άγκνια Ιβάνοβνα Μπαντίνα.

## Φυσικά χαρακτηριστικά
Η μέση διάμετρος της Αγνείας εκτιμάται σε 28,04 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,172. Η Αγνεία περιστρέφεται γύρω από τον εαυτό της μία φορά κάθε 14 ώρες και 50 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αγνεια
Ανδρέας Ρέντιος

Ο **Ανδρέας Ρέντιος** ήταν Έλληνας λόγιος του 17ου αιώνα.

## Βιογραφία
Γεννήθηκε στη Χίο και εκπαιδεύτηκε στο Ελληνικό Φροντιστήριο του Αγίου Αθανασίου στη Ρώμη. Κατατάχτηκε στο τάγμα του Ιησού.

## Πηγές
* 

Κατηγορία:Έλληνες λόγιοι του 17ου αιώνα
849 Άρα

Η **Άρα** (*Ara*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,948. Ανακαλύφθηκε το 1912 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της από τα αρχικά ARA = American Relief Administration, μιας αμερικανικής επιχείρησης βοήθειας ενάντια στον λιμό στην Ευρώπη και στη Ρωσία κατά τον Α΄ Παγκόσμιο Πόλεμο.

## Φυσικά χαρακτηριστικά
Η μέση διάμετρος της Άρα εκτιμάται σε 61,82 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,266. Η Άρα περιστρέφεται γύρω από τον εαυτό της μία φορά κάθε 4 ώρες και 7 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αρα
850 Αλτόνα

Η **Αλτόνα** (*Altona*) είναι αρκετά μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,554. Ανακαλύφθηκε το 1916 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της από το ομώνυμο προάστιο και παλαιό λιμάνι του Αμβούργου, έδρα του αστεροσκοπείου της πόλεως.

## Φυσικά χαρακτηριστικά
Η μέση διάμετρος της Αλτόνα εκτιμάται σε 80,90 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,039. Είναι άγνωστο αν και με ποια περίοδο περιστρέφεται η Αλτόνα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αλτονα
Κώστας Κιλτίδης

Ο **Κώστας Κιλτίδης** (Κάτω Απόστολοι Κιλκίς, 7 Φεβρουαρίου 1956) είναι Έλληνας πολιτικός.

## Βιογραφικά στοιχεία
Γεννήθηκε το 1956 στους Κάτω Απόστολους Κιλκίς και είναι απόγονος Ελλήνων προσφύγων από το Μιστί της Καππαδοκίας. Γόνος αγροτικής οικογένειας, εγκαταστάθηκε κατά την παιδική του ηλικία στο Κιλκίς, ενώ οι γονείς του μετανάστευσαν στο εξωτερικό για βιοποριστικούς λόγους. 

Αποφοίτησε από την Ιατρική Σχολή του Αριστοτελείου Πανεπιστημίου Θεσσαλονίκης και πήρε την ειδικότητα του γενικού ιατρού. Μεταξύ άλλων, διετέλεσε από το 1991 έως το 1993 πρόεδρος του Γενικού Νοσοκομείου Κιλκίς. Είναι γνώστης της γαλλικής γλώσσας.

### Προσωπική ζωή
Είναι παντρεμένος με την Γεωργία Χατζηϊωαννίδου και έχουν 2 παιδιά, τον Βασίλη και τη Δέσποινα.
 
## Πολιτική σταδιοδρομία
Αναφέρεται ως αντικομμουνιστικών απόψεων λόγω του θανάτου συγγενικών του προσώπων κατά τη διάρκεια του Εμφυλίου (σύμφωνα με δημοσίευμα, τη συγκεκριμένη περίοδο σκοτώθηκαν οι δύο παππούδες και η μια γιαγιά του). Στα νεανικά του χρόνια ήταν από το 1973 ήταν μέλος του ακροδεξιού/νεοφασιστικού κόμματος του Κώστα Πλεύρη, «Κόμμα 4ης Αυγούστου», της φοιτητικής παράταξης του οποίου (ΦΕΠ) διετέλεσε επικεφαλής. Το 1978 προσχώρησε στη Νέα Δημοκρατία.

Από το 2000 μέχρι τον Μάιο 2012 ήταν βουλευτής Κιλκίς. Έχει διατελέσει πρόεδρος της Διακομματικής Επιτροπής της Βουλής κατά των Ναρκωτικών (2004-2007), Πρόεδρος της Ελληνορουμανικής Φιλίας (2004-2007), Μέλος των Επιτροπών κατά του Ντόπινγκ, των Κοινωνικών Υποθέσεων και των Μορφωτικών Υποθέσεων έως το 2007. Από το 2007 έως το 2009 διετέλεσε υφυπουργός Αγροτικής Ανάπτυξης και Τροφίμων. 

Στις 14 Ιουνίου 2010, αποχώρησε από τη Νέα Δημοκρατία. Για κάποιο χρονικό διάστημα συμμετείχε στη Δημοκρατική Συμμαχία, αλλά εξαιτίας της ανακύκλωσης ίδιων προσώπων, όπως ο ίδιος ισχυρίστηκε, διαχώρισε τη θέση του από το κόμμα αυτό. 

Στις 19 Αυγούστου 2011, ανακοινώθηκε η προσχώρησή του στον ΛΑ.Ο.Σ. Στις 21 Μαΐου 2012, αφού απέτυχε να επανεκλεγεί, ανακοίνωσε την αποχώρησή του από τον Λαϊκό Ορθόδοξο Συναγερμό του Γιώργου Καρατζαφέρη. Η αποχώρησή του ήταν αποτέλεσμα και της επιθυμία του Γιώργου Καρατζαφέρη να μη συνεργαστεί με τη ΝΔ και το κόμμα να κατέβει αυτόνομα στις εθνικές εκλογές της 17ης Ιουνίου 2012. Παράλληλα, δήλωσε πως δεν θα έθετε υποψηφιότητα ενόψει των επερχόμενων εκλογών. 

Το 2015 επέστρεψε στη Νέα Δημοκρατία. Το 2019 υπήρξε υποψήφιος βουλευτής στην περιφέρεια Κιλκίς, χωρίς ωστόσο να εκλεγεί. Στις εκλογές Μαΐου-Ιουνίου 2023 ήταν ξανά υποψήφιος βουλευτής στο Κιλκίς, αλλά δεν εκλέχθηκε.

## Παραπομπές


## Εξωτερικοί σύνδεσμοι
*Επίσημος ιστότοπος Κ. Κιλτίδη

Κατηγορία:Βουλευτές Κιλκίς
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Αγροτικής Ανάπτυξης και Τροφίμων
Σιαλεαταόνγκο Τουιβακάνο

Ο **Σιαλεαταόνγκο Τουιβακάνο** (*Sialeʻataonga Tuʻivakanō*, τίτλος **Λόρδος Τουιβακάνο**, γενν. 15 Ιανουαρίου 1952) ήταν ο πρωθυπουργός της Τόνγκα από τις 22 Δεκεμβρίου 2010 ως τις 29 Δεκεμβρίου 2014.

## Πρώτα χρόνια
Σπούδασε σε σχολεία της Τόνγκα (Tonga Side School και Tonga High School) και στη συνέχεια ακολούθησε παιδαγωγικές σπουδές στη Νέα Ζηλανδία. Εργάστηκε ως δάσκαλος και ως υπάλληλος του υπουργείου παιδείας της Τόνγκα. Ύστερα απέκτησε μπάτσελορ από το Πανεπιστήμιο Φλάιντερς της Νοτίου Αυστραλίας. Τον Ιανουάριο του 1986 απέκτησε τον τίτλο Tuʻivakanō (στην κυριολεξία: *βασιλιάς της δανεισμένης βάρκας*).

Ο Tuʻivakanō είναι εγγονός του πρώην προέδρου της Νομοθετικής Συνέλευσης, *Siosiua Niutupu'ivaha Tu'ivakano*.

## Πολιτική καριέρα
Ο Tuʻivakanō εξελέγη ως αντιπρόσωπος των ευγενών για το νησί Τονγκατάπου στις γενικές εκλογές του 1996. Από τον Ιούλιο του 2002 ως το 2004 υπηρέτησε ως πρόεδρος της Νομοθετικής Συνέλευσης. Τον Μάρτιο του 2005 διορίστηκε υπουργός εργασίας. Ο ανασχηματισμός που έγινε τον Μάιο του 2006 τον βρήκε να κατέχει τα χαρτοφυλάκια της Εκπαίδευσης, Απασχόλησης, Νεολαίας και Αθλητισμού.

Στις εκλογές του 2010 επανεξελέγη αντιπρόσωπος των ευγενών στο Τονγκατάπου.

## Πρωθυπουργός
Εξελέγη πρωθυπουργός σε μυστική ψηφοφορία στις 21 Δεκεμβρίου 2010. Έπειτα από συνταγματικές αλλαγές, ήταν η πρώτη φορά που ο Πρωθυπουργός εξελέγη από το Κοινοβούλιο και δεν διορίστηκε από τον Μονάρχη. Ο μοναδικός αντίπαλός του για την πρωθυπουργία ήταν ο βουλευτής Ακιλίσι Ποχίβα, αρχηγός του Δημοκρατικού Κόμματος των Νήσων της Φιλίας, το οποίο είχε 12 έδρες στο Κοινοβούλιο. Ο Ποχίβα έλαβε 12 ψήφους έναντι 14 για τον Tuʻivakanō, ο οποίος και εξελέγη. Ορκίστηκε και ανέλαβε καθήκοντα στις 22 Δεκεμβρίου.

## Παραπομπές


Κατηγορία:Πρωθυπουργοί της Τόνγκα
Ταλάς (Τουρκία)

Το **Ταλάς** () είναι πόλη και προάστιο της Καισάρειας, σε απόσταση 8 χιλιομέτρων στην κεντρική Τουρκία. Η παλαιότερη ονομασία της ήταν **Μουταλάσκη**, και υπήρξε πατρίδα των Ελλήνων που εκδιώχθηκαν  στην Ελλάδα πριν από αλλά και κατά την ανταλλαγή των πληθυσμών το 1923, και αποτελούσε εύρωστο οικισμό. Η μουταλάσκη ήταν η πατρίδα του Αγίου Σάββα (439-532 μ.Χ.).

## Παραπομπές


## Εξωτερικοί σύνδεσμοι
* 

Κατηγορία:Επαρχία Καισάρειας
Γιώργος Κοντογιάννης

Ο **Γιώργος Κοντογιάννης** (Βαρθολομιό, 15 Νοεμβρίου 1962) είναι Έλληνας δημοσιογράφος, πολιτικός και βουλευτής Ηλείας της Νέας Δημοκρατίας.

## Βιογραφικά Στοιχεία
Γεννήθηκε στο Βαρθολομιό Ηλείας το 1962. Είναι παντρεμένος με την Σοφία Χίντζιου και έχουν αποκτήσει δυο γιους.

Σπούδασε στο Οικονομικό Τμήμα της Νομικής Σχολής του Πανεπιστημίου Αθηνών.

Το 1976 εντάχθηκε στη νεολαία της Νέας Δημοκρατίας ΟΝΝΕΔ. Την περίοδο 1980-1981, συνεργάστηκε με την εφημερίδα του κόμματος "ΝΕΑ ΠΟΡΕΙΑ" και στο διάστημα 1983-1988 ήταν στέλεχος της φοιτητικής παράταξης ΔΑΠ-ΝΔΦΚ.

Εργάστηκε ως πολιτικός συντάκτης στην ΕΡΤ  και στις εφημερίδες "Απογευματινή", "Εστία"(1984), και "Έλεύθερος"(1988-1993). Το διάστημα 1999-2002, ήταν αρχισυντάκτης της "Απογευματινής της Κυριακής", ενώ το 2002, αρθρογραφούσε στις εφημερίδες του Πύργου "Πατρίς" και "Πρώτη". Έχει συνεργαστεί με την οικονομική εφημερίδα "Εξπρές", μηνιαία περιοδικά και επαρχιακού ραδιοφωνικούς σταθμούς. Υπήρξε συνεργάτης του Γραφείου Τύπου της ΝΔ από το 1990 μέχρι το 2004.

Είναι μέλος της ΕΣΗΕΑ και της Ένωσης Κωνσταντινοπολιτών της Ηλιούπολης. Είναι ένας από τους συγγραφείς των βιβλίων "Ελλήνων Χρόνος" και "Ελληνισμός και Ορθοδοξία".

Το 2004 εξελέγη για πρώτη φορά βουλευτής Ηλείας με το ψηφοδέλτιο της Νέας Δημοκρατίας. Υπήρξε μέλος της Διαρκούς Επιτροπής Παραγωγής και Εμπορίου και της Ειδικής Μόνιμης Επιτροπής Περιφερειών. Το Νοέμβριο του 2010 δήλωσε την ανεξαρτητοποίηση του από την κοινοβουλευτική ομάδα του κόμματος και λίγες ημέρες μετά δήλωσε την προσχώρηση του στο νεοσύστατο κόμμα της Ντόρας Μπακογιάννη, "Δημοκρατική Συμμαχία" (ΔΗ.ΣΥ.).

Μετά τις Εκλογές του Μαΐου 2012, το κόμμα της Δημοκρατικής Συμμαχίας διαλύθηκε και προσχώρησε ξανά στην ΝΔ, με την οποία επανεξελέγη βουλευτής της Ηλείας. Το 2019 ήταν εκ νέου υποψήφιος στην Ηλεία ωστόσο δεν εξελέγη.

## Εξωτερικοί σύνδεσμοι
*Επίσημη ιστοσελίδα Γ. Κοντογιάννη

Κατηγορία:Βουλευτές Ηλείας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Απασχόλησης και Κοινωνικής Προστασίας
Βαγγέλης Πετσάλης

Ο **Βαγγέλης Πετσάλης** είναι Έλληνας συνθέτης. 

Γεννήθηκε στην Κέρκυρα το 1965.  Είναι μέλος της Ένωσης Ελλήνων Μουσουργών από το 1997, με μουσικές σπουδές στην ιδιαίτερη πατρίδα του (Φιλαρμονική Εταιρεία Κερκύρας: πιάνο και θεωρητικά με τη Μ.Σ. Στούπη) και την Αθήνα (Ωδείο Φίλιππος Νάκας, ανώτερα θεωρητικά και σύνθεση με τον Ι. Παπαδάτο). Είναι επίσης ιατρός, πτυχιούχος Παν/μίου Ιωαννίνων. 

Έχει συνθέσει έργα συμφωνικής και χορωδιακής μουσικής, μουσικής δωματίου, θεατρικής μουσικής και έργα για πιάνο. Έχει συνεργαστεί με γνωστές συμφωνικές ορχήστρες, όπως της ΕΡΤ, την Καμεράτα, τη Συμφωνική Ορχήστρα Βουλγαρίας, με μαέστρους και σολίστ διεθνούς φήμης κ.ά. 

Στα γνωστότερα έργα του περιλαμβάνονται: «Συμφωνία Νο 1», «Adagio and Fuga for strings», που είναι δισκογραφημένα από τη Συμφωνική Ορχήστρα της Βουλγαρίας με μαέστρο τον Άλκη Παναγιωτόπουλο, «Κοντσερτίνο για βιολί και πιάνο», «9 Πρελούντια για πιάνο» (έργα επίσης δισκογραφημένα) κ.λπ. Τα έργα του έχουν παιχτεί στην Ελλάδα και στο εξωτερικό.

## Παραπομπές


## Διαδίκτυο
* Balkan discopgraphy - Vangelis Petsalis
* Concert of Classical Music with Vangelis Petsalis 
* The J.F. Costopoulos Foundation, Music, 2009 indicating the awarding of a grant to Petsalis
* East-Central European and Balkan Symphonies from the 19th Century to the present - a discography of CDs and LPs.
* Hellenic Foundation for Culture, Sofia - Concert by the Sofia Philharmonic Orchestra
* Arkadia/Agora musica CD catalog with the CD by Vangelis Petsalis
* Συναυλία με τον Βαγγέλη Πετσάλη from the Cultural organisation of the municipality of Athens
* Thomas Tambakos`s archive of Greek composers(Greek)
* Hydra International Festival 2010
* 20th Century violin concertos database.
* Broadcasting International Television/video clip of Vangelis Petsalis` 2nd Symphony 
* Technodisco It. Bulgarian Symphony Orchestra-Vangelis Petsalis video clip of Symphony No 2 

Κατηγορία:Οικογένεια Πετσάλη
Κατηγορία:Έλληνες συνθέτες κλασικής μουσικής
Δημήτριος Στάγκας

Ο **Δημήτριος Στάγκας ή Στασινόπουλος** ή ***καπετάν Μίζας*** ήταν Μακεδονομάχος, οπλαρχηγός από την Κλεισούρα Καστοριάς.

## Βιογραφικά στοιχεία
Ο Δημήτριος Στάγκας γεννήθηκε το 1864 στην Κλεισούρα Καστοριάς. Συγκρότησε ένοπλη ομάδα, της οποίας τέθηκε επικεφαλής. Αγωνίστηκε καθ' όλη τη διάρκεια του Μακεδονικού Αγώνα προασπίζοντας τη γενέτειρά του, Κλεισούρα, από τις Βουλγαρικές επιδρομές, αλλά και τα αντίποινα των Οθωμανικών αρχών. Έδρασε στις περιοχές Καστοριάς, Βέρνου και Εορδαίας. Συνεργάστηκε σε διάφορες επιχειρήσεις με τον Ιωάννη Καραβίτη. Αποτέλεσε μέλος της *Επιτροπής Αγώνος Κλεισούρας* και αρχηγός της πολιτοφυλακής Λεχόβου. Συμμετείχε σε διάφορες επιχειρήσεις στον Α΄ Βαλκανικό Πόλεμο ως εθελοντής.

## Παραπομπές


Κατηγορία:Μακεδονομάχοι
Κατηγορία:Έλληνες στρατιωτικοί των Βαλκανικών Πολέμων
Κατηγορία:Μακεδόνες
Παντελής Κανδύλας

Ο **Παντελής Κανδύλας** ή ***καπετάν Κόκκινος*** ήταν Μακεδονομάχος, οπλαρχηγός από το Βογατσικό Καστοριάς.

## Βιογραφικά στοιχεία
Ο Παντελής Κανδύλας γεννήθηκε στα μέσα του 19ου αιώνα στο Βογατσικό Καστοριάς. Συμμετείχε στη Μακεδονική επανάσταση του 1896, καθώς και στον Ελληνοτουρκικό πόλεμο του 1897. Το 1904 συγκρότησε ένοπλη ομάδα, αποτελούμενη από 5 άνδρες. Το ίδιο έτος συναντήθηκε με τον Παύλο Μελά, τον οποίο συνόδευσε στο Λέχοβο της Φλώρινας. Τέθηκε επικεφαλής ομάδας, συνεργαζόμενος με το Γεώργιο Τσόντο (Βάρδα), με τον οποίο συμμετείχε σε πολλές επιχειρήσεις στα Καστανοχώρια και στην επαρχία Βοΐου. Πήρε μέρος στην επιχείρηση του Λιμπισόβου (σήμερα *Άγιος Ηλίας*) του νομού Καστοριάς, όπου εξοντώθηκε ο κομιτατζής Κωνστάντο Ζίφκωφ. Το 1905 συνελήφθη από τις Οθωμανικές αρχές, με άντρες του Αλέξανδρου Καραλίβανου και καταδικάστηκε σε τριετή φυλάκιση.

## Παραπομπές


Κατηγορία:Μακεδονομάχοι
Κατηγορία:Μακεδονική Επανάσταση 1896
Κατηγορία:Μακεδόνες